Koop-'n-Afrikaanse-boek-dag – met afslag – Roekeloos
Koop-'n-Afrikaanse-boek-dag – met afslag
Gepubliseer deurRoekeloos	 14/08/2015 13/08/2015 Los kommentaar op Koop-'n-Afrikaanse-boek-dag – met afslag
Afrikaanssprekendes wat op soek is na 'n afslag wanneer hul dié Vrydag vanaar se Koop-'n-Afrikaanse-boek-dag ondersteun word aangemoedig om na takealot.com, Suid-Afrika se voorste e-handelaar, te gaan. Alle Afrikaanse boeke sal vir 24 uur dié komende Vrydag teen 'n verdere 15% afslag verkoop word wanneer die koeponkode Vriend-van-Afrikaans gebruik word.
Marlise Bosman, Afrikaanse boeke-aankoper by takealot.com, sê die Afrikaanse gemeenskap is lank al groot kopers by die e-handelaar. "Ons het juis in Mei 'n nuwe Afrikaanse Winkel op ons webwerf geskep, waar Afrikaanse kopers al die nuutste Afrikaanse boeke, CDs en DVDs vinnig kan opspoor. Ons sien al lank hoe ons Afrikaanse kliënte nuwe Afrikaanse boeke sommer vinnig opraap. Skrywers soos Deon Meyer bly populêr, maar dit is ook boeke soos Boer Kry 'n Vrou, wat baie mense as die Afrikaanse weergawe van die gewilde 50 Shades-boeke sien, wat groot verkopers is. Kookboeke bly die gewildste, met Prof Tim Noakes se Die Kosrevolusie wat veral in aanvraag bly."
Bosman sê daar is ook 'n sterk tendens na bewustheid (mindfulness), met boeke soos Die Kreatiewe Inkleurboek vir Grootmense wat al in sy derde uitgawe is en steeds goed verkoop. "Daar is 'n duidelike tendens na gesonder leefstyle onder ons Afrikaanse kopers, met boeke soos dié asook Low Carb is Lekker, Suikervry en Kry Daai Lyf wat gereeld onder die topverkopers getel word."
1. Alles Oor Hekel 1 deur Karen Arendorff
2. Alles Oor Hekel 2 deur Karen Arendorff
Gepubliseer deurRoekeloos 14/08/2015 13/08/2015 Gepubliseer inBoeke, GedigteSleutelwoorde: Deon Meyer, Francois Smith, Jan van Staden, Nataniël